এদিকে প্রতিদিন সকাল থেকে মধ্যরাত পর্যন্ত চলছে প্রার্থীদের নির্বাচনী প্রচারণা। প্রার্থীদের প্রচারণায় অংশ নিচ্ছেন কেন্দ্রীয় ও জেলা নেতৃবৃন্দ। বিএনপি না আসায় মূলত নৌকার সাথে লাঙ্গলেরই হাড্ডাহাড্ডি লড়াই হবে বলে মনে করছেন সবাই। ভোটের আর মাত্র এক সপ্তাহ বাকি। শেষ সময়ে প্রচারণায় ব্যস্ত প্রার্থীরা দম ফেলারও ফুরসত পাচ্ছেন না। ভোটের আশায় বাড়ি বাড়ি গিয়ে ধর্ণা দিয়ে এলাকার সার্বিক উন্নয়নের প্রতিশ্রুতি দিচ্ছেন তারা।